Doložka vybraných vplyvov

1.	Základné údaje	
Názov materiálu	
Návrh zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa dopĺňa zákon č. 461/2003 Z. z. o sociálnom poistení v znení neskorších predpisov.	
Predkladateľ (a spolupredkladateľ)	
Ministerstvo dopravy a výstavby Slovenskej republiky
	
Charakter predkladaného materiálu	☐	Materiál nelegislatívnej povahy	
	☒	Materiál legislatívnej povahy	
	☐	Transpozícia práva EÚ	
Cieľom návrhu zákona je vykonanie nariadenia  Európskeho parlamentu a Rady (EÚ) 2020/1055 z 15. júla 2020, ktorým sa menia nariadenia (ES) č. 1071/2009, (ES) č. 1072/2009 a (EÚ) č. 1024/2012 s cieľom prispôsobiť ich vývoju v odvetví cestnej dopravy (ďalej len „nariadenie Európskeho parlamentu a Rady (EÚ) 2020/1055“). 
 	
Termín začiatku a ukončenia PPK
	3. máj  2021 – 14. máj 2021	
Predpokladaný termín predloženia na MPK*
	17. mája 2021 – 4. júna 2021	
Predpokladaný termín predloženia na Rokovanie vlády SR*
	august 2021	
	
3.	Definovanie problému	
Preprava tovaru vozidlami, ktorých najväčšia prípustná celková hmotnosť vrátane prípojných vozidiel nepresahuje 3,5 tony patrí v súčasnosti pod rozsah zákona č. 455/1991 Zb. o živnostenskom podnikaní (živnostenský zákon) v znení neskorších predpisov. Nariadenie Európskeho parlamentu a Rady (EÚ) 2020/1055 rozširuje rozsah vozidiel a jazdných súprav, ktoré budú v rámci Európskej únie pri preprave tovaru podliehať povinnosti mať licenciu Spoločenstva. Požiadavky na prístup k povolaniu prevádzkovateľa cestnej dopravy budú od 21. mája 2022 povinné aj pre prevádzkovateľov, ktorí používajú motorové vozidlá alebo jazdné súpravy na prepravu tovaru v medzinárodnej doprave, ktorých najväčšia prípustná celková hmotnosť presahuje 2,5 tony, ale nepresahuje 3,5 tony. Z povinnosti mať licenciu Spoločenstva budú naďalej vyňaté všetky prepravy (medzinárodné aj vnútroštátne) vykonávané vozidlami, ktorých celková hmotnosť vrátane prípojných vozidiel nepresahuje 2,5 tony a vnútroštátne prepravy vykonávané vozidlami, ktorých celková hmotnosť vrátane prípojných vozidiel presahuje 2,5 tony, ale nepresahuje 3,5 tony.  
Návrh novely upraví najmä:
-	podmienky finančnej spoľahlivosti, podmienky odbornej spôsobilosti vedúceho dopravy a prevádzkovateľa cestnej dopravy, ktorý prevádzkuje motorové vozidlá alebo jazdné súpravy na prepravu tovaru v medzinárodnej doprave, ktorých najväčšia prípustná celková hmotnosť presahuje 2,5 tony, ale nepresahuje 3,5 tony;
-	kontroly prevádzkovateľov cestnej dopravy, ktoré by mali byť cielene zamerané na podniky so zvýšeným rizikom;
-	spôsob výmeny informácií medzi členskými štátmi. Informácie sa budú vymieňať okrem elektronického registra prevádzkovateľov cestnej dopravy aj prostredníctvom informačného systému o vnútornom trhu tzv. IMI systém, ktorý je už v súčasnosti využívaný na spoluprácu medzi členskými štátmi Európskej únie a Európskou komisiou v iných oblastiach;
-	oblasť prepravy nebezpečných vecí;
-	sankcie, kompetencie a iné ustanovenia vyplývajúce z aplikácie zákona v praxi.
	
4.	Ciele a výsledný stav	
Uveďte hlavné ciele navrhovaného predpisu (aký výsledný stav chcete reguláciou dosiahnuť).
Cieľom návrhu zákona je vykonanie nariadenia  Európskeho parlamentu a Rady (EÚ) 2020/1055 s prihliadnutím na aktuálne trendy a skúsenosti s aplikáciou zákona.	
5.	Dotknuté subjekty	
Uveďte subjekty, ktorých sa zmeny návrhu dotknú priamo aj nepriamo:
Návrh zákona sa bude týkať najmä prevádzkovateľov cestnej dopravy, ktorí používajú motorové vozidlá alebo jazdné súpravy na prepravu tovaru v medzinárodnej doprave, ktorých najväčšia prípustná celková hmotnosť presahuje 2,5 tony, ale nepresahuje 3,5 tony.
	
6.	Alternatívne riešenia	
Aké alternatívne riešenia boli posudzované?
Uveďte, aké alternatívne spôsoby na odstránenie definovaného problému boli identifikované a posudzované.

Ako alternatívne riešenie bolo zvažované, že by všetci prevádzkovatelia cestnej dopravy vykonávajúci nákladnú dopravu vozidlami do 3,5 ton patrili pod rozsah zákona č. 56/2012 Z.  z.  Takéto riešenie by malo výrazný negatívny dopad na podnikateľskú sféru bez zásadných prínosov a zároveň toto riešenie by predstavovalo gold-plating. Z tohto dôvodu aj na základe výsledkov konzultácií bol navrhnutý variant, ktorý kopíruje rozsah legislatívy EÚ. 	
7.	Vykonávacie predpisy	
Predpokladá sa prijatie/zmena  vykonávacích predpisov?	☐  Áno	☒  Nie	
	
8.	Transpozícia práva EÚ 	
Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.

Cieľom návrhu zákona je vykonanie nariadenia Európskeho parlamentu a Rady (EÚ) 2020/1055. Podľa nášho názoru žiadna navrhovaná úprava nie je nad rámec minimálnych požiadaviek, nie je nad rámec minimálnej transpozičnej povinnosti. V rámci predkladanej právnej úpravy nebol identifikovaný gold-plating.	
9.	Preskúmanie účelnosti**	
Uveďte termín, kedy by malo dôjsť k preskúmaniu účinnosti a účelnosti navrhovaného predpisu.
Uveďte kritériá, na základe ktorých bude preskúmanie vykonané.

Nie je stanovené.	
	
10.	Vplyvy navrhovaného materiálu	
Vplyvy na rozpočet verejnej správy	☒	Pozitívne	☐	Žiadne	☒	Negatívne	
    z toho rozpočtovo zabezpečené vplyvy	☒	Áno	☐	Nie	☐	Čiastočne	
Vplyvy na podnikateľské prostredie	☒	Pozitívne	☐	Žiadne	☒	Negatívne	
    z toho vplyvy na MSP	☒	Pozitívne	☐	Žiadne	☒	Negatívne	
Sociálne vplyvy	☐	Pozitívne	☒	Žiadne	☐	Negatívne	
Vplyvy na životné prostredie	☐	Pozitívne	☐	Žiadne	☒	Negatívne	
Vplyvy na informatizáciu	☒	Pozitívne	☐	Žiadne	☐	Negatívne	
Vplyvy na služby verejnej správy pre občana, z toho							
    vplyvy služieb verejnej správy na občana	☐	Pozitívne	☒	Žiadne	☐	Negatívne“	
    vplyvy na procesy služieb vo verejnej správe	☐	Pozitívne	☒	Žiadne	☐	Negatívne“	
Vplyvy na manželstvo, rodičovstvo a rodinu	☐	Pozitívne	☒	Žiadne	☐	Negatívne	

11.	Poznámky	
V prípade potreby uveďte doplňujúce informácie k návrhu.
Návrhom zákona sa upravujú aj pokuty za porušenie zákona. V súčasnosti ich vplyv nevieme kvantifikovať z tohto dôvodu táto položka nie je v príslušnej analýze uvedená. Podrobnosti týkajúce sa iných vplyvov sú uvedené v príslušných analýzach vplyvov. 
	
12.	Kontakt na spracovateľa	
Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov
Ministerstvo dopravy a výstavby SR
Sekcia cestnej dopravy a pozemných komunikácií
Odbor cestnej dopravy
Ing. Marek Hudec – marek.hudec@mindop.sk 	
13.	Zdroje	
Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.
Odborné diskusie so zástupcami štátnej správy a podnikateľského sektora, Štatistické údaje –  Jednotný informačný systém v cestnej doprave, Informačné zdroje Európskej komisie.	
14.	Stanovisko Komisie pre posudzovanie vybraných vplyvov z PPK	
Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania
II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada predkladateľa, aby okrem rozpisu transponovaných smerníc uviedol v časti 7. Transpozícia práva EÚ aj skutočnosť, či návrh nejde nad rámec minimálnej transpozičnej povinnosti - tzv. identifikácia efektu gold-platingu, a to najmä z hľadiska odôvodnenosti, resp. neodôvodnenosti jeho existencie v prípade jeho identifikácie.
V doložke vybraných vplyvov nie sú zohľadnené vplyvy z úpravy a doplnenia pokút. Komisia žiada tieto údaje doplniť. V prípade, že v súčasnosti predkladateľ nevie kvantifikovať tento vplyv, je potrebné to uviesť do bodu 10. Poznámky.

MDV SR: Pripomienka akceptovaná. Doložka vybraných vplyvov bola upravená na základe pripomienok Stálej pracovnej komisie Legislatívnej rady vlády SR na posudzovanie vybraných vplyvov.

K vplyvom na rozpočet verejnej správy
Podľa doložky vybraných vplyvov má predložený návrh pozitívne a negatívne vplyvy, ktoré sú rozpočtovo zabezpečené. V analýze vplyvov na rozpočet verejnej správy, v tab. č. 1 sú vyčíslené v roku 2022 príjmy za Ministerstvo vnútra SR v sume 815 000 eur a výdavky za Ministerstvo dopravy a výstavby SR v sume 487 344 eur, ktoré sú rozpočtovo zabezpečené v kapitole Všeobecná pokladničná správa. V riadku „Rozpočtovo nekrytý vplyv/úspora“ je v roku 2022 uvedených 815 000 eur.
V riadku „v tom: MDV SR“ komisia považuje za potrebné doplniť program.
V riadku „Rozpočtovo nekrytý vplyv/úspora“ neuvádzať žiadnu sumu, t. j. neuvádzať príjmy MV SR zo správnych poplatkov za vydanie osvedčenia vodiča ako úsporu.
V časti „2.2.4. Výpočty vplyvov na verejné financie“ odporúča Komisia v treťom odseku vypustiť slovné spojenie „Náklady vo forme ...“, nakoľko nejde o náklady rozpočtu verejnej správy, ale o náklady na získanie licencie Spoločenstva pre nových prevádzkovateľov cestnej dopravy.

MDV SR: Pripomienka akceptovaná. Analýza vplyvov na rozpočet verejnej správy bola upravená na základe pripomienok Stálej pracovnej komisie Legislatívnej rady vlády SR na posudzovanie vybraných vplyvov.

K vplyvom na podnikateľské prostredie
Komisia žiada o popis a vyčíslenie úspor v nadväznosti na avizovaný a v Doložke vybraných vplyvov vyznačený aj pozitívny vplyv predloženého materiálu na podnikateľské prostredie vrátane MSP.

Komisia požaduje prepracovanie administratívnych nákladov. Výpočet: 835 eur /160 hodín za mesiac x 13,33 hodín (800 minút) x 0,1 (koeficient frekvencie) =  6,96 eur. Na celé podnikateľské prostredie 6,96 eur x 5000  = 34 800 eur, nekorešponduje s výpočtom podľa kalkulačky nákladov predkladaného materiálu/regulácie. 
Náklady podľa kalkulačky nákladov vychádzajú vo výške 91 € na 1 podnikateľský subjekt a teda 455 000 eur na celé podnikateľské prostredie pri odhadovanom množstve dotknutých subjektov 5000.
Predkladateľ použil do výpočtu hodnotu (priemernej hrubej mesačnej mzdy v národnom hospodárstve SR za rok 2013 podľa Eurostat - 835 EUR ). Túto hodnotu v rámci Kalkulačky na ročnej báze aktualizuje Gestor – MH SR. Ďalej je tiež rozdiel v použitej frekvencii 0,1 pre jednorazové plnenie povinnosti, pretože kalkulačka v prípade povinností s koeficientom frekvencie menším ako 1 (plnenie každé 2 roky, každé 3 roky, každé 4 roky, každých 5 rokov resp. nepravidelne/jednorazovo) použije pre správny výpočet nákladov na 1 podnikateľa koeficient frekvencie 1.
Komisia taktiež odporúča doplniť odhad pozitívnych vplyvov pre podnikateľské subjekty zabezpečujúce inštaláciu,  overovanie a výmenu tachografov, napr. odhadom človekohodín a ceny za prácu.

MDV SR: Pripomienka akceptovaná. Analýza vplyvov na podnikateľské prostredie bola upravená na základe pripomienok Stálej pracovnej komisie Legislatívnej rady vlády SR na posudzovanie vybraných vplyvov.

K vplyvom na informatizáciu
Komisia žiada predkladateľa o opravu analýzy vplyvov, nakoľko nie je vyplnená správne a v plnom rozsahu. Všetky kódy a názvy musia byť zadávané do tabuľky presne tak, ako sú uvedené v MetalS.
MDV SR: Pripomienka akceptovaná. Analýza vplyvov na informatizáciu bola upravená na základe pripomienok Stálej pracovnej komisie Legislatívnej rady vlády SR na posudzovanie vybraných vplyvov.

K vplyvom na životné prostredie
Komisia žiada predkladateľa, aby v analýze vplyvov na životné prostredie v časti 5.4 deklaroval, či a aké konkrétne opatrenia budú prijaté ako kompenzácia za predpokladaný nárast objemu dopravy a s tým súvisiace vplyvy v oblasti zmeny klímy a znečisťovania.

MDV SR: Pripomienka akceptovaná. Analýza vplyvov na životné prostredie bola upravená na základe pripomienok Stálej pracovnej komisie Legislatívnej rady vlády SR na posudzovanie vybraných vplyvov.

III. Záver: Stála pracovná komisia na posudzovanie vybraných vplyvov vyjadruje nesúhlasné stanovisko
 s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.